smcproject/ml-wiki-sentences huggingface dataset:
കാർബൺ ഡയോക്സൈഡ് , കാർബോണിൽ സൾഫൈഡ് എന്നിവ ഇനോർഗാനിക് കാർബോണിൽ സംയുക്തത്തിന് ഉദാഹരണങ്ങളാണ്.
കേന്ദ്ര മെഥിലിൻ യൂണിറ്റിൽ അസിഡിക് പ്രോട്ടോണുകളുള്ള 1,3-ഡൈകാർബോണിൽ അടങ്ങിയ സംയുക്തങ്ങൾ കാർബോണിൽ സംയുക്തങ്ങളുടെ ഒരു പ്രത്യേക വിഭാഗമാണ്.
മെൽ‌ഡ്രം ആസിഡ്, ഡൈഈതൈൽ മലോണേറ്റ്, അസറ്റൈൽഅസെറ്റോൺ എന്നിവയാണ് ഇത്തരം സംയുക്തങ്ങൾക്കുദാഹരണങ്ങൾ പ്രതിപ്രവർത്തന സവിശേഷത കാർബോണിൽ റെസൊണൻസ് കെമിസ്ട്രി
ഓക്സിജൻ കാർബണിനേക്കാൾ കൂടുതൽ ഇലക്ട്രോനെഗറ്റീവ് ആയതിനാൽ, കാർബൺ സംയുക്തങ്ങൾക്ക് പലപ്പോഴും റെസൊണൻസ് ഘടനകളുണ്ട്, അത് അവയുടെ പ്രതിപ്രവർത്തനത്തെ ക്ഷമതയെ ബാധിക്കുന്നു.
ഈ ആപേക്ഷിക ഇലക്ട്രോനെഗറ്റീവിറ്റി കാർബണിൽ നിന്ന് ഇലക്ട്രോൺ സാന്ദ്രതയെ  അകറ്റുന്നു.
ഇത് ബോണ്ടിന്റെ ധ്രുവത വർദ്ധിപ്പിക്കുന്നു, ഇത് കാർബണിനെ ഒരു ഇലക്ട്രോഫൈൽ ആക്കുന്നു (അതായത് അല്പം പോസിറ്റീവ്).
കാർബണിനെ ന്യൂക്ലിയോഫിലുകൾ (ഉദാ: സയനൈഡ് അയോൺ പോലെ നെഗറ്റീവ് ചാർജ്ജ് ചെയ്ത അയോണുകൾ ) അല്ലെങ്കിൽ മറ്റൊരു തന്മാത്രയുടെ നെഗറ്റീവ് ചാർജ്ജുള്ള  ഭാഗം (ഉദാ. അമോണിയ തന്മാത്രയിലെ നൈട്രജന്റെ ഏക ജോഡി ഇലക്ട്രോണുകൾ) ആക്രമിക്കാം.
പ്രതിപ്രവർത്തനത്തിന്റെ സമയം കാർബോണിൽ ഗ്രൂപ്പിലെ ഓക്സിജൻ-കാർബൺ ദ്വിബന്ധനം തകരുന്നു.
അപ്പോൾ അവിടെ അഡീഷൻ രാസപ്രവർത്തനത്തം നടക്കുന്നു.
ഈ പ്രതിപ്രവർത്തനത്തെ സങ്കലന-വിലോപന രാസപ്രവർത്തനം എന്നോ (ജല തന്മാത്ര പലപ്പോഴും നഷ്ടപ്പെടുന്നതിനാൽ) കണ്ടൻസേഷൻ രാസപ്രവർത്തനം എന്നോ .
ഇലക്ട്രോനെഗറ്റീവ് ഓക്സിജനും ഒരു ഇലക്ട്രോഫിലുമായി പ്രതിപ്രവർത്തിക്കാൻ കഴിയും; ഉദാഹരണത്തിന് ഒരു അസിഡിക് ലായനിയിൽ അല്ലെങ്കിൽ ലൂയിസ് അമ്ലത്തിൽ സ്ഥിതി ചെയ്യുന്ന ഒരു പ്രോട്ടോൺ ഒരു ഓക്സോകാർബേനിയം അയോൺ ഉണ്ടാക്കുന്നു.
ഒരു കാർബോണിൽ സംയുക്തം
കാർബോണിൽ  സംയുക്തങ്ങളിലെ ഓക്സിന്റെ ധ്രുവത നിമിത്തം മീഥേനിലേതു പോലുള്ള sp 3 C-H ബന്ധങ്ങളേക്കാൾ അമ്ല സ്വഭാവം അതതു  ആൽഫാ ഹൈഡ്രജനു കൈവരാൻ കാരണമാകുന്നു  (ഏതാണ്ട് 10 30 തവണ കൂടുതൽ അസിഡിറ്റി) .
ഉദാഹരണത്തിന്, അസെറ്റാൽഡിഹൈഡിന്റെയും അസെറ്റോണിന്റെയും pK a മൂല്യങ്ങൾ  16.7 ഉം 19 ആണെന്നാലും, മീഥെയ്നിന്റെ pK a മൂല്യം ഏകദേശം 50 ആണ് .
കാരണം ഒരു കാർബോണിൽ ഒരു ഈനോളിനൊപ്പം ടാട്ടോമെറിക് റെസൊണൻസിലാണ്.
ശക്തിയേറിയ ക്ഷാരവുമായുള്ള ഈനോളിന്റെ ഡീപ്രോട്ടോണീകരണം ഈനോളേറ്റ് എന്ന സംയുക്തം രൂപപ്പെടാൻ കാരണമാകുന്നു.
ഈനോളേറ്റ് ശക്തിയേറിയ ന്യൂക്ലിയോഫൈൽ ആയതിനാൽ അതിനു കാർബോണിൽ പോലുള്ള ഇലക്ട്രോഫൈലുകളെ ആൽക്കൈലീകരണം ചെയ്യുവാൻ സാധിക്കുന്നു
നൈട്രജൻ-കാർബൺ, കാർബൺ-ഓക്സിജൻ ബോണ്ടുകൾ തമ്മിലുള്ള ഉയർന്ന റെസോണെൻസ് സ്റ്റെബിലൈസേഷൻ കാരണം കാർബൺ കപ്ലിംഗുകളിൽ അമൈഡുകൾ ഏറ്റവും സ്ഥിരതയുള്ളവയാണ്.
സോഡിം ബോറോഹൈഡ്രൈഡ്, ലിഥിയം അലൂമിനിയം ഹൈഡ്രൈഡ് പോലുള്ള ഹൈഡ്രൈഡ് അഭികർമ്മകങ്ങൾ, ബേക്കേഴ്സ് യീസ്റ്റ്, ഉത്പ്രേരിത ഹൈഡ്രോജനീകരണം എന്നീ രീതികളവലംബിച്ചുകൊണ്ട് കാർബോണിൽ സംയുക്തങ്ങളെ നിരോക്സീകരിക്കാൻ സാധിക്കും.
ഇത്തരം നിരോക്സീകരണ രീതികളിലൂടെ ആൽക്കഹോളുകൾ രൂപവത്കരിക്കപ്പെടുന്നു.
ഇത്തരം പ്രവർത്തനത്തിലൂടെ കീറ്റോണുകൾ ദ്വിതീയ ആൽക്കഹോളുകളും ആൽഡിഹൈഡുകൾ, എസ്റ്റർ, കാർബോക്സിലിക് അമ്ലം എന്നിവ പ്രാഥമിക ആൽക്കഹോളുകളും നല്കുന്നു.
കാർബോണിൽ ആൽക്കൈലീകരണം
ഓർഗാനോലിഥിയം അഭികർമ്മകങ്ങൾ, ഗ്രിഗാർഡ് അഭികർമ്മകങ്ങൾ അല്ലെങ്കിൽ അസറ്റിലൈഡുകൾ പോലുള്ള ഓർഗാനോമെറ്റാലിക് സംയുക്തങ്ങൾ ഉപയോഗിച്ച് ന്യൂക്ലിയോഫിലിക് സങ്കലന പ്രതിപ്രവർത്തനങ്ങളിൽ കാർബോണിലുകൾ ആൽക്കൈലേറ്റ് ചെയ്യാവുന്നതാണ്.
ആൽ‌ഡോൾ‌ പ്രതിപ്രവർത്തനങ്ങളിലേതുപോലെ  ഈനോളൈറ്റുകൾക്കും കാർബോണിൽ സംയുക്തങ്ങളെ ആൽക്കൈലീകരണം ചെയ്യാം.
കാർബോണിലിലെ രാസപരമായ വരണാത്മകത
ഒരു തന്മാത്രയിലെ ഒന്നിലധികം കാർബോണൈൽ തരങ്ങളടങ്ങിയിരിക്കുന്നുവെങ്കിൽ, അതിലെ ഏറ്റവും കൂടുതൽ ഇലക്ട്രോഫിലിക് കാർബോണിൽ കാർബൺ ആദ്യം പ്രതിപ്രവർത്തിക്കുന്നു.
അസൈൽ ക്ലോറൈഡുകളും കാർബോക്‌സിലിക് അൻഹൈഡ്രൈഡുകളും അതിവേഗം പ്രതികരിക്കും, തുടർന്ന് ആൽഡിഹൈഡുകളും കെറ്റോണുകളും .
എസ്റ്ററുകൾ രാസപ്രവർത്തനത്തിലേർപ്പെടാൻ സമയം എടുക്കുന്നു.
അമൈഡിലെ നൈട്രജൻ കാർബോണിൽ ഗ്രൂപ്പുമായി റെസൊണെൻസിലായതിനാൽ അതു കാർബോണിൽ ഗ്രൂപ്പുമായി പ്രതിപ്രവർത്തിക്കുന്നില്ല.
ഒരു റിയാക്റ്റന്റിൽ‌ ഒന്നിലധികം കാർ‌ബോണൈൽ‌ ഗ്രൂപ്പുകൾ‌ അടങ്ങിയിരിക്കുമ്പോൾ‌ ഈ പ്രതിപ്രവർത്തന വ്യത്യാസം രാസപരമായ വരണാത്മകതയ്ക്കു വിധേയത്വം പുലർത്തുന്നു.
1979 ൽ കിഷി എന്ന വ്യക്തി മൊനെൻസിൻ സംശ്ലേഷണം ചെയ്തപ്പോൾ അവസാന ഭാഗത്തു നല്കിയ രാസപ്രവർത്തന സമവാക്യം ഇതിനൊരു ഉദാഹരണമായി കാണാം.
ഇടതു ഭാഗത്തെ അഭികാരകത്തിൽ രണ്ടു ഇലക്ട്രോഫിക് സ്ഥാനങ്ങൾ ഉണ്ട്.
അവ നീല നിറത്തിൽ സൂചിപ്പിച്ചിട്ടുള്ള ആൽഡിഹൈഡും, പച്ച നിറത്തിൽ സൂചിപ്പിച്ചിട്ടുള്ള എസ്റ്ററും ആണ്.
കൂടുതൽ ഇലക്ട്രോഫിലിക് ആയ ആൽഡിഹൈഡ് മാത്രമേ തന്മാത്രയുടെ മറ്റേ ഭാഗത്തുള്ള മീഥൈൽ കെറ്റോണിന്റെ ഈനോളേറ്റുമായി പ്രതിപ്രവർത്തിക്കുകയുള്ളൂ.
ഇവിടെ മീഥൈൽ എസ്റ്റർ രാസപ്രവർത്തനത്തിനു വിധേയമാകാതെയിരിക്കുന്നു.
ഇത്തരത്തിൽ രാസപ്രവർത്തനത്തിൽ കണ്ടുവരുന്ന വരണാത്മകതയെ രാസവരണാത്മകതയെന്നു (കീമോസെലക്റ്റിവിറ്റി) എന്നു വിളിക്കാം.
ഇവിടെ ഇലക്ട്രോണിക പ്രഭാവം, സ്റ്റെറിക് പ്രഭാവം, താപഗതിക-ഗതിക രാസപ്രവർത്തന നിയന്ത്രണം എന്നിവയും വരണാത്മകയെ ബാധിക്കുന്നുണ്ട്.
കാർബോണിൽ ഗ്രൂപ്പുകളുടെ സവിശേഷ രാസപ്രവർത്തനങ്ങൾ
മറ്റ് പ്രധാന രാസപ്രവർത്തനങ്ങളിൽ ഇവ ഉൾപ്പെടുന്നു: കാർബോണിൽ ആൽഫ-പ്രതിസ്ഥാപന രാസപ്രവർത്തനം വിറ്റിഗ് രാസപ്രവർത്തനം.
ഇവിടെ ഒരു ആൽക്കീൻ സൃഷ്ടിക്കാൻ ഒരു ഫോസ്ഫോണിയം യ്ലിഡ് ഉപയോഗിക്കുന്നു.
വുൾഫ്-കിഷ്നർ നിരോക്സീകരണം.
ഇവിടെ കാർബോണിലിനെ ഹൈഡ്രാസോണായും, പിന്നീടു പൂരിത ആൽക്കെയ്നുമായും പരിവർത്തനം ചെയ്യപ്പെടുന്നു.
കാർബോണിലിനെ ഒരു പൂരിത ആൽക്കെയ്നാക്കി മാറ്റുന്ന ക്ലെമൻസൺ നിരോക്സീകരണം കാർബോണിലിനെ ഒരു പൂരിത ആൽക്കെയ്നാക്കി മാറ്റുന്ന മോസിംഗോ നിരോക്സീകരണം തിയോഅസെറ്റലുകളിലേക്കുള്ള പരിവർത്തനം അമോണിയ , പ്രൈമറി അമിനുകൾ എന്നിവയുമായുള്ള പ്രതിപ്രവർത്തനം imines ആയി മാറുന്നതിൽ ഹൈഡ്രോക്സൈലാമൈനുകളുമായുള്ള പ്രതിപ്രവർത്തനം ഓക്സിമുകളായി മാറുന്നു സയനോഹൈഡ്രിനുകൾ രൂപപ്പെടുന്നതിന് സയനൈഡ് അയോണുമായി നടക്കുന്ന പ്രതിപ്രവർത്തനം ടെബ്ബെയുടെ റിയാക്ടറുമായും ഫോസ്ഫോണിയം യെലൈഡുകളുമായും പ്രതിപ്രവർത്തിച്ച് ആൽക്കീനുകളായി മാറുന്ന പ്രവർത്തനം.
പെർകിൻ പ്രതികരണം , ആൽഡോൾ രാസപ്രവർത്തനത്തിന്റെ  വേരിയന്റ് ആൽ‌ഡോൾ കണ്ടൻ‌സേഷൻ, ഒരു എൻ‌ലോലേറ്റും കാർ‌ബോണൈലും തമ്മിലുള്ള പ്രവർത്തനം കാനിസാരോ രാസപ്രവർത്തനം ടിഷ്ചെങ്കോ രാസപ്രവർത്തനം, ഡൈമെറിക് എസ്റ്റർ നൽകുന്ന ആൽഡിഹൈഡുകളുടെ മറ്റൊരു  അസമാനുപാത രാസപ്രവർത്തനം കാർബൺ ഡൈ ഓക്സൈഡ് ഉത്പാദിപ്പിക്കാൻ ന്യൂക്ലിയോഫിലിക് അബ്സ്ട്രാക്ഷൻ ചെയ്യുന്ന രാസപ്രവർത്തനം സ്പെക്ട്രോസ്കോപ്പി ഇൻഫ്രാറെഡ് സ്പെക്ട്രോസ്കോപ്പി : C = O ഇരട്ട ബോണ്ട് 1600 – 1900 cm −1 (5263 nm മുതൽ 6250 വരെ nm)  വരെയുള്ള തരംഗസംഖ്യയുള്ള ഇൻഫ്രാറെഡ് പ്രകാശത്തെ ആഗിരണം ചെയ്യുന്നു.
സ്വാംശീകരണത്തിന്റെ കൃത്യമായ സ്ഥാനം തന്മാത്രയുടെ ജ്യാമിതി നിരീക്ഷിച്ചു നന്നായി മനസ്സിലാക്കാം.
ഇൻഫ്രാറെഡ് അബ്സോർഷൻ സ്പെക്ട്രത്തിൽ പ്രദർശിപ്പിക്കുമ്പോൾ ഈ ആഗിരണം "കാർബോണൈൽ സ്ട്രെച്ച്" എന്നറിയപ്പെടുന്നു.
കൂടാതെ, വെള്ളത്തിലെ, പ്രൊപാനോണിന്റെ അൾട്രാവയലറ്റ്-ദൃശ്യ സ്പെക്ട്രത്തിന് 257nm ൽ കാർബണൈൽ ആഗിരണം ചെയ്യപ്പെടുന്നു.
ന്യൂക്ലിയർ മാഗ്നറ്റിക് റെസൊണൻസ് : C=O ഇരട്ട-ബോണ്ട് ചുറ്റുമുള്ള ആറ്റങ്ങളെ ആശ്രയിച്ച് വ്യത്യസ്ത റെസോണെൻസു കാണിക്കുന്നു, (സാധാരണയായി ഒരു ഡൗൺ‌ഫീൽഡ് ഷിഫ്റ്റ്).
ഒരു കാർബോണിൽ കാർബണിലെ 13 C യുടെ നൂക്ലിയർ മാഗ്നറ്റിക് റെസോണെൻസ് മൂല്യം 160–220 പിപിഎം പരിധിയിലാണ്.
ഇതും കാണുക ഓർഗാനിക് കെമിസ്ട്രി ഫങ്ഷണൽ ഗ്രൂപ്പ് ബ്രിഡ്ജിംഗ് കാർബോണിൽ ഇലക്ട്രോഫിലിക് സങ്കലനം അവലംബം
അധികവായനയ്ക്ക് എൽജി വേഡ്, ജൂനിയർ ഓർഗാനിക് കെമിസ്ട്രി, 5 മത് പതിപ്പ്.
പ്രെന്റിസ് ഹാൾ, 2002.
ISBN 0-13-033832-X ISBN 0-13-033832-എക്സ് ഫ്രോസ്റ്റ്ബർഗ് സ്റ്റേറ്റ് യൂണിവേഴ്സിറ്റി കെമിസ്ട്രി വകുപ്പ്.
ഓർഗാനിക് കെമിസ്ട്രി സഹായം (2000).
അഡ്വാൻസ്ഡ് കെമിസ്ട്രി ഡവലപ്മെന്റ്, Inc. IUPAC ഓർഗാനിക് കെമിസ്ട്രിയുടെ നാമകരണം (1997).
വില്യം റീഷ്.
താര വിർച്വൽ ടെക്സ്റ്റ് ഓഫ് ഓർഗാനിക് കെമിസ്ട്രി (2004).
പർഡ്യൂ കെമിസ്ട്രി വകുപ്പ് (ശേഖരിച്ചത് സെപ്റ്റംബർ 2006).
ജലത്തിൽ ലയിക്കുന്ന ഡാറ്റ ഉൾപ്പെടുന്നു.
(2004) ആൽഡിഹൈഡുകളും കെറ്റോണുകളും ശേഖരിച്ചത് 23 മെയ് 2005.
ILPI.
(2005) എം‌എസ്‌ഡി‌എസ് ഹൈപ്പർ‌ഗ്ലോസറി- അൺ‌ഹൈഡ്രൈഡ് .
കാർബോഹൈഡ്രേറ്റ് ഇംഗ്ലീഷ് വിലാസം https://ml.wikipedia.org/wiki/Carbohydrate ഡൈസാക്കറൈഡ് ആയ ലാക്റ്റോസിന്റെ ഘടന
പ്രകൃതിയിൽ ഏറ്റവും കൂടുതലായി കാണപ്പെടുന്ന ജൈവതന്മാത്രകളാണ്‌ ധാന്യകങ്ങൾ .
സാക്കറൈഡുകൾ എന്നും ഇവ അറിയപ്പെടുന്നു.
ജൈവവ്യവസ്ഥയിൽ സുപ്രധാനമായ അനേകം ധർമ്മങ്ങൾ കാർബോഹൈഡ്രേറ്റുകൾക്കുണ്ട്.
ജീവികളിൽ ഊർജ്ജം സംഭരിച്ചു വയ്ക്കുന്നത് കാർബോഹൈഡ്രേറ്റുകളുടെ രൂപത്തിലാണ്‌ ( അന്നജം , ഗ്ലൈക്കൊജൻ എന്നിവ ഉദാഹരണങ്ങൾ).
സസ്യങ്ങളിൽ ഘടനയുടെ പ്രധാന ഭാഗമായ സെല്ലുലോസ് , ചില ജന്തുക്കളിൽ ഈ ധർമ്മം നിർവ്വഹിക്കുന്ന കൈറ്റിൻ എന്നിവയും കാർബോഹൈഡ്രേറ്റുകളാണ്‌.
ഇവയ്ക്കു പുറമെ വളർച്ച, പ്രതിരോധസം‌വിധാനം, രക്തം കട്ട പിടിക്കൽ മുതലായവയിലും കാർബോഹൈഡ്രേറ്റുകളും ബന്ധപ്പെട്ട ജൈവതന്മാത്രകളും സഹായിക്കുന്നു.
ആൽഡിഹൈഡുകൾ , കീറ്റോണുകൾ എന്നിവ അടിസ്ഥാനമാക്കിയുള്ള ഓർഗാനിക് സം‌യുക്തങ്ങളാണ്‌ കാർബോഹൈഡ്രേറ്റുകൾ.
ആൽഡിഹൈഡ്, കീറ്റോൺ എന്നിവയുടെ ഫങ്ഷണൽ ഗ്രൂപ്പായ കാർബോക്സിൽ ഗ്രൂപ്പിനു (-CO) പുറമെ ഹൈഡ്രോക്സിൽ ഗ്രൂപ്പുകളും (-OH) കാർബോഹൈഡ്രേറ്റുകളിലുണ്ടാകും.
സാധാരണ ഗതിയിൽ കാർബോക്സിൽ ഗ്രൂപ്പിന്റെ ഭാഗമല്ലാത്ത കാർബൺ ആറ്റങ്ങളിലെല്ലാം ഇങ്ങനെ ഹൈഡ്രോക്സിൽ ഗ്രൂപ്പുകളുണ്ടാകും.
കാർബോഹൈഡ്രേറ്റുകളുടെ അടിസ്ഥാന യൂണിറ്റുകൾ മോണോസാക്കറൈഡുകൾ എന്നറിയപ്പെടുന്നു.
ഗ്ലൂക്കോസ് , ഫ്രക്റ്റോസ് , ഗാലാക്റ്റോസ് എന്നിവ ഉദാഹരണങ്ങളാണ്‌.
സാധാരണ മോണോസാക്കറൈഡുകളുടെ ഫോർമുല (C·H 2 O) n എന്നതാണ്‌.
എന്നാൽ എല്ലാ കാർബോഹൈഡ്രേറ്റുകളുടെയും ഘടന ഇവ്വിധം തന്നെ ആയിരിക്കണമെന്നില്ല.
ഈ ഫോർമുല അനുസരിക്കുന്ന സം‌യുക്തങ്ങളെല്ലാം കാർബോഹൈഡ്രേറ്റുകൾ ആവണമെന്നുമില്ല.
ഫോർമാൽഡിഹൈഡ് രണ്ടാമത്തേതിന്‌ ഉദാഹരണമാണ്‌.
മോണോസാക്കറൈഡുകൾ ചേർന്ന് പോളിസാക്കറൈഡുകൾ , ഒലിഗോസാക്കറൈഡുകൾ എന്നിവ ഉണ്ടാകുന്നു.
മിക്ക കാർബോഹൈഡ്രേറ്റുകളും ചില ഫങ്ഷണൽ ഗ്രൂപ്പുകൾ നീക്കം ചെയ്യുകയോ മാറ്റുകയോ ചെയ്തിട്ടുള്ള ഒന്നോ അതിലധികമോ മോണോസാക്കറൈഡുകൾ ചേർന്നുണ്ടാകുന്നതാണ്‌.
കാർബോഹൈഡ്രേറ്റുകളുടെ ശാസ്ത്രീയമായ നാമകരണം അത്യന്തം സങ്കീർണ്ണമാണ്‌.
എങ്കിലും മിക്ക കാർബോഹൈഡ്രേറ്റുകളുടെയും പെരുകൾ -ose എന്നതിലാണ്‌ അവസാനിക്കുക.
ഭക്ഷണത്തിൽ അന്നജം അടങ്ങിയ ചില ഭക്ഷ്യവസ്തുക്കൾ
അരി , ഗോതമ്പ് മുതലായ ധാന്യങ്ങൾ, കിഴങ്ങുകൾ (കപ്പ, ഉരുളക്കിഴങ്ങ) മുതലായ ഭക്ഷ്യവസ്തുക്കളിൽ അന്നജം ഉയർന്ന അളവിൽ അടങ്ങിയിരിക്കുന്നു.
ഫലങ്ങളിൽ വിവിധ തരത്തിലുള്ള പഞ്ചസാരകളും അടങ്ങിയിരിക്കുന്നു.
ദഹനത്തിന്‌ പ്രോട്ടീൻ , കൊഴുപ്പ് എന്നിവയെക്കാൾ കുറവ് ജലം മാത്രം ആവശ്യമായ കാർബോഹൈഡ്രേറ്റുകളാണ്‌ ജീവികളിലെ ഏറ്റവും സാധാരണമായ ഊർജ്ജസ്രോതസ്സ്.
എങ്കിലും കാർബോഹൈഡ്രേറ്റുകൾ മനുഷ്യർക്ക് അവശ്യപോഷകങ്ങളാണെന്ന് പറയുക വയ്യ - കാരണം ശരീരത്തിനാവശ്യമായ മുഴുവൻ ഊർജ്ജവും പ്രോട്ടീനുകളിൽ നിന്നും കൊഴുപ്പിൽ നിന്നും നേടാനാകും.
പക്ഷേ തലച്ചോറിനും ന്യൂറോണുകൾക്കും കൊഴുപ്പിൽ നിന്ന് ഊർജ്ജം സ്വീകരിക്കാനാവില്ല എന്നതിനാൽ അവയ്ക്ക് ഗ്ലൂക്കോസ് അത്യാവശ്യമാണ്‌.
എന്നാലും ശരീരത്തിന്‌ അമിനോ ആസിഡുകളിൽ നിന്നും ട്രൈഗ്ലിസറൈഡുകളിൽ നിന്നും ഗ്ലൂക്കോസ് ഉത്പാദിപ്പിക്കാനാകും.
കാർബൺ ഇംഗ്ലീഷ് വിലാസം https://ml.wikipedia.org/wiki/Carbon
പ്രപഞ്ചത്തിലെ ജീവൻ എന്ന  അത്ഭുത പ്രതിഭാസത്തിന്റെ  സുപ്രധാനഘടക മൂലകമാണ് കാർബൺ (Carbon) അഥവാ ഇംഗാലം .
ആവർത്തനപ്പട്ടികയിലെ പതിന്നാലാം ഗ്രൂപ്പ് മൂലകമായ കാർബണിന്റെ അണുസംഖ്യ ‘6‘ ഉം അണുഭാരം ‘12.01‘ ആണ്.
സ്വന്തമായും മറ്റ് മൂലകങ്ങളുമായും ചേർന്ന്  വിവിധങ്ങളായ സംയുക്തങ്ങൾ ആയി മാ‍റുവാൻ  ഉള്ള കാർബണിന്റെ കഴിവാണ്  കാർബണിനെ മറ്റ് മൂലകങ്ങളിൽ നിന്നു വേറിട്ട് നിർത്തുന്നത്.
പ്രപഞ്ചത്തിൽ കാർബൺ ഘടകമായി വരുന്ന ഒരു കോടിയിലധികം സംയുക്തങ്ങൾ ഉള്ളതായി കണക്കാക്കപ്പെടുന്നു.
കാർബണിക സംയുക്തങ്ങളുടെ ഈ ബാഹുല്യം മൂലം അവയെ കുറിച്ച് മാത്രം പഠിക്കുന്നതിനായി രസതന്ത്രത്തിൽ കാർബണിക രസതന്ത്രം എന്ന ഒരു ശാഖയുണ്ട്.
കാർബൺ പ്രധാനമായി മൂന്ന് ഐസൊട്ടോപ്പുകളായിട്ടാണ് കാണപ്പെടുന്നത്.
കാർബൺ -12 , കാർബൺ -13 , റേഡിയോആക്റ്റീവ് ആയ കാർബൺ -14 എന്നിവയാണ് അവ.
വിവിധങ്ങളായ സ്വതന്ത്രാവസ്ഥകളിൽ കാർബൺ പ്രകൃതിയിൽ കാണപ്പെടുന്നു, അവയിൽ പ്രധാനപ്പെട്ടവ ഗ്രാഫൈറ്റ് , വജ്രം , പരൽരൂപത്തിലല്ലാത്ത കാർബൺ എന്നിവയാണ്.
ഒരോ രൂപത്തിന്റെയും ഭൗതിക ഘടന വളരെ വ്യത്യസ്തമാണ്‌.
ഉദാഹരണത്തിന്‌ വജ്രം പൂർണ്ണമായും സുതാര്യമായതാണ്‌.
അതേസമയം ഗ്രാഫൈറ്റ് അതാര്യവും കറുത്ത നിറമുള്ളതുമാണ്.
വജ്രം പദാർത്ഥങ്ങളിൽ വെച്ച് ഏറ്റവും കാഠിന്യമുള്ളതും ഗ്രാഫൈറ്റ് മൃദുവായതുമാണ്‌, ഗ്രാഫൈറ്റ് കടലാസിൽ ഉരസിയാൽ അവിടെ വര വീഴുന്നു.
വജ്രത്തിന്റെ ചാലകത വളരെ താഴ്ന്നതാണ്‌, ഗ്രാഫൈറ്റാകട്ടെ നല്ലോരു ചാലകമാണുതാനും.
സാധാരണ നിലയിൽ വജ്രം ഏറ്റവും നല്ല താപവാഹിനിയാണ്‌.
എല്ലാ കാർബൺ അലോടോപ്പുകളും സാധാരണ അവസ്ഥയിൽ (സാധാരണ താപനിലയിലും, മർദ്ദത്തിലും) ഖരാവസ്ഥയിലാണ് നിലകൊള്ളുന്നത്.
ഗ്രാഫൈറ്റ് സാധാരണ താപനിലയിലും മർദ്ദത്തിലും ഏറ്റവും താപഗതികപരമായി സ്ഥിരമായ രൂപമാണ്.
ഭൗതിക സ്വഭാവങ്ങൾ
സാധാരണ ഊഷ്മാവിൽ കാർബൺ ഖരാവസ്ഥയിലാണ് സ്ഥിതി ചെയ്യുന്നത്.
കാർബൺ പ്രധാനമായി പ്രകൃതിയിൽ രണ്ട് രൂപാന്തരങ്ങൾ ആയി കാണപ്പെടുന്നു.
ഗ്രാഫൈറ്റ് , ഡയമണ്ട് എന്നിവയാ‍ണ് അവ.
ഇവ കൂടാതെ മറ്റനേകം രൂപാന്തരങ്ങൾ ചെറിയ തോതിൽ ഉള്ളതായി കണ്ടു പിടിക്കപ്പെട്ടിട്ടുണ്ട്.
Carbon 14 ന്റെ ഉപയോഗം
കാർബൺ അതി സ്ഥയിൽ സാധാരണയായി രാസപ്രവർത്തനങ്ങളിൽ ഏർപ്പെടാറില്ല.
എങ്കിലും കാർബണിക സംയുക്തങ്ങളുടെ എണ്ണം മറ്റ് മൂലകങ്ങൾ എല്ലാം ചേർന്ന് ഉണ്ടാക്കുന്നവയേക്കാൾ വളരെ കൂടുതൽ ആണ്.
കാർബൺ ആറ്റങ്ങൾക്ക് സ്വയം സംയോജിച്ച് വലിയ ചെയിൻ സംയുക്തങ്ങൾ ഉണ്ടാക്കാനുള്ള കഴിവും മറ്റ് മൂലകങ്ങളുമായി ചേർന്ന് ചെയിൻ സംയുക്തങ്ങളും വലയ സംയുക്തങ്ങളും ഉണ്ടാക്കാനുള്ള കഴിവും ആണ് കാർബണിന് ഇത്രയധികം സംയുക്തങ്ങൾ ഉണ്ടാവാൻ കാരണം.
കാർബണിന്റെ സംയോജകത സംഖ്യ ‘4‘ ആയത് മൂലമാണ് ഇത്രയധികം ചെയിൻ സംയുക്തങ്ങളും വലയ സംയുക്തങ്ങളും കാർബൺ ഉണ്ടാക്കുന്നത്.
സം‌യുക്തങ്ങൾ അജൈവസമ്യുക്തങ്ങൾ
ഉപയോഗങ്ങൾ ==carbon കാർബൺ ചക്രം
പ്രധാന ലേഖനം കാർബൺ ചക്രം ജീവജാലങ്ങളുടെ ശരീരധർമ്മങ്ങൾക്കും ശരീരകലകളുടെ നിർമ്മിതിയ്ക്കും അത്യന്താപേക്ഷിതമായ മൂലകമാണ് കാർബൺ.
കാർബൺ പ്രകാശസംശ്ലേഷണം വഴി സസ്യശരീരത്തിലേയ്ക്ക് എത്തിയ ശേഷം ഭക്ഷ്യശൃംഖലയിലൂടെ മനുഷ്യരിലും മറ്റ് ജീവജാലങ്ങളിലുമെത്തുന്നു.
ഈ ജൈവഭൗമരാസചംക്രമണം വഴി കാർബൺ ജൈവമണ്ഡലം, ഭൗമമണ്ഡലം, ജലമണ്ഡലം, വായുമണ്ഡലം എന്നിവയിലൂടെ സദാ ചാംക്രികചലനംനടത്തിക്കൊണ്ടിരിക്കുന്നു.
ഇതാണ് കാർബൺ ചക്രം എന്ന് അറിയപ്പെടുന്നത്.
അവലംബം ↑ ↑ ↑ ↑ ↑ ↑ 1 2 3 4 5 Properties of diamond , Ioffe Institute Database ↑ ↑ Magnetic susceptibility of the elements and inorganic compounds , in Handbook of Chemistry and Physics 81st edition, CRC press.
↑ ↑ ↑ ↑ {{ cite book }} : Cite has empty unknown parameters: | accessyear= , | accessmonth= , | chapterurl= , and | coauthors= ( help ) ; Unknown parameter | month= ignored ( help )
കാമാക്ഷി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kamakshy_Gramapanchayat
ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന പഞ്ചായത്താണ് കാമാക്ഷി ഗ്രാമപഞ്ചായത്ത് .
1968 ജൂൺ 9 ന് രൂപം കൊണ്ട ഈ പഞ്ചായത്തിൽ തങ്കമണി , ഉപ്പുതോട് എന്നീ വില്ലേജുകൾ ഉൾപ്പെടുന്നു.
32.38 ചതുരശ്രകിലോമീറ്ററാണ് ഈ പഞ്ചായത്തിന്റെ  വിസ്തീർണ്ണം.
അതിർത്തികൾ വടക്ക് - വാത്തിക്കുടി പഞ്ചായത്ത് കിഴക്ക് - ഇരട്ടയാർ പഞ്ചായത്ത് തെക്ക് - ഇടുക്കി റിസർവോയർ പടിഞ്ഞാറ് - മരിയാപുരം പഞ്ചായത്ത് വാർഡുകൾ കരിക്കിൻമേട് പ്രകാശ് ഉദയഗിരി പുഷ്പഗിരി അമ്പലമേട് കാമാക്ഷി നെല്ലിപ്പാറ എട്ടാംമൈൽ കാൽവരിമൗണ്ട് കൂട്ടക്കല്ല് തങ്കമണി ഈസ്റ്റ് തങ്കമണി വെസ്റ്റ് നീലിവയൽ പാണ്ടിപ്പാറ ഇരുകുട്ടി അവലംബം http://www.trend.kerala.gov.in Archived 2019-09-02 at the Wayback Machine .
കാമാഖ്യ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kamakhya_Temple
ആസാമിലെ ഏറ്റവും പ്രധാനപ്പെട്ട ഒരു ഭഗവതി  ക്ഷേത്രവും ഹൈന്ദവ-ശാക്തേയ തീർഥാടന കേന്ദ്രവുമാണ് കാമാഖ്യദേവി ക്ഷേത്രം .
ആസാമിലെ പ്രധാന നഗരമായ ഗുവഹാത്തിയുടെ പടിഞ്ഞാറൻ മേഖലയിൽ നീലാചൽ എന്ന കുന്നിൻ മുകളിലാണ് ഈ  ക്ഷേത്രമന്ദിരം സ്ഥിതി ചെയ്യുന്നത്.
ആസാം ജനതയുടെ കുലദൈവമായി കാമാഖ്യ ആരാധിക്കപ്പെടുന്നു.
കാമാഖ്യ എന്നാൽ സർവ അഭീഷ്ഠങ്ങളും സാധിച്ചു കൊടുക്കുന്ന ഭഗവതി എന്നാണ് അർത്ഥം.
ജഗദീശ്വരിയായ ആദിപരാശക്തിയുടെ പ്രാചീനമായ 51 ശക്തി പീഠങ്ങളിലൊന്നായാണ് ഇത് കണക്കാക്കപ്പെടുന്നത്.
ഈ ക്ഷേത്ര സമുച്ഛയത്തിൽ  ഭഗവതിയെ കൂടാതെ പത്ത് ശക്തിസ്ഥാനങ്ങൾ കൂടി സങ്കൽപ്പിക്കപ്പെടുന്നു.
അവ ദശ മഹാവിദ്യമാരായ കാളി, താരാ, ചിന്നമസ്ത, ബഗളാമുഖി, ഭുവനേശ്വരി,  തൃപുരസുന്ദരി (ഷോഡശി, ശ്രീവിദ്യ, പാർവതി), ഭൈരവി, ധൂമാവതി, മാതംഗി (മഹാസരസ്വതി), കമല (മഹാലക്ഷ്മി) എന്നിവയുടേതാണ്.
ആദിപരാശക്തിയുടെ പത്തു പ്രധാന താന്ത്രിക രൂപങ്ങൾ ആണിവ.
തൃപുരസുന്ദരി, മാതംഗി, കമല എന്നിവ പ്രധാന ക്ഷെത്രത്തിലും മറ്റുള്ളവ വേറേ ക്ഷേത്രങ്ങളിലും ആരാധിക്കപ്പെടുന്നു.
ഒരു ഇടത്തരം ക്ഷേത്രമന്ദിരത്തിൽ ഒരു ചെറിയ ഗുഹക്കുള്ളിലായി കൽഫലകത്തിൽ കൊത്തിവച്ചിരിക്കുന്ന സതീദേവിയുടെ യോനിപീഠത്തിലെ ശ്രീചക്രമാണ് പ്രധാന പ്രതിഷ്ഠ.
ഒമ്പത് യോനിപീഠങ്ങളുടെ മദ്ധ്യത്തിലായി ഒരു യോനീപീഠത്തിലാണ് പ്രധാന പ്രതിഷ്ഠയായ ശ്രീചക്രം നിരൂപിക്കുന്നത്.
ജഗദംബ ആദിപരാശക്തിയുടെ സർവ ചൈതന്യവും നിറഞ്ഞ താന്ത്രിക അടയാളമാണ് ശ്രീചക്രം എന്ന് ഉപാസകർ വിശ്വസിക്കുന്നു.
മാതൃത്വത്തിന്റെ, സൃഷ്ടിയുടെ, ഐശ്വര്യത്തിന്റെ, ശക്തിയുടെ, വിജയത്തിന്റെ പ്രതീകമായി ആസാം ജനത ഇതിനെ കരുതുന്നു.
ആദിശക്തിയുടെ പ്രതാപരുദ്രമായ കാളി എന്ന സങ്കല്പമാണ് "കാമാഖ്യാ".
അതിനാൽ താന്ത്രികാരാധനയുടെ ഒരു കേന്ദ്രമായും ഈ ഭഗവതി ക്ഷേത്രം പരിഗണിക്കപ്പെടുന്നു.
സപ്തമാതാക്കൾക്കും ഇവിടെ പ്രാധാന്യമുണ്ട്.
ഹൈന്ദവ വിശ്വാസപ്രകാരം ദക്ഷയാഗസമയത്ത് ജീവത്യാഗം ചെയ്ത സതീദേവിയുടെ ശരീരം മഹാവിഷ്ണുവിന്റെ സുദർശന ചക്രപ്രയോഗത്താൽ 108 കഷണങ്ങൾ ആയി ചിതറിയപ്പോൾ യോനീഭാഗം വീണ ഭാഗമാണിതെന്ന് വിശ്വാസം.
ശാക്തേയ കൗളാചാരപ്രകാരം ഭഗവതിയെ പ്രീതിപ്പെടുത്താനായി ആൺമൃഗങ്ങളെ ഇവിടെ ബലി നൽകുന്നു.
പെൺമൃഗങ്ങളെ ബലികഴിക്കുന്നത് നിഷിദ്ധമാണ്.
ആണാടിനെ, പൂവങ്കോഴിയെ നിത്യവും ഇവിടെ ബലിയർപ്പിക്കുന്നു.
ഇവയുടെ മാംസം പ്രസാദമായി കരുതുന്ന ഭക്തർ അത് കറിയാക്കി കഴിക്കുന്നു.
പൂജക്കുള്ള ദ്രവ്യങ്ങളായി ചുവന്ന പൂക്കൾ, ചുവന്ന തുണിക്കഷണങ്ങൾ, ചുവന്ന ചാന്ത് അഥവാ സിന്ദൂരം  എന്നിവയാണ് അർപ്പിക്കുന്നത്.
ദക്ഷിണേന്ത്യയിലാണ് പരാശക്തിയുടെ രക്താർത്തയും, രൗദ്രവുമായ കാളീ സങ്കല്പം ജന്മം കൊണ്ടതെന്നു കരുതപ്പെടുന്നു.
എന്നാൽ അത് യോനീപൂജയായി, ശ്രീചക്രപൂജയായി രൂപാന്തരണം സംഭവിച്ചതും ദേശവ്യാപകമായി പ്രചരിച്ചതും ഈ ക്ഷേത്രത്തിൽ വെച്ചാണെന്നാണ് പൊതുവായ വിശ്വാസം.
ഊർവ്വരത, പ്രകൃതി, മാതൃദൈവം എന്നീ സങ്കൽപ്പത്തിൽ പ്രാചീനകാലം മുതൽക്കേ ഇത്തരം ആരാധന ഉള്ളതായി പറയപ്പെടുന്നു.
ഇതിന്റെ തുടർച്ചയായി സ്ത്രീയാണ് സൃഷ്ടിയുടെ അടിസ്ഥാനം എന്ന സങ്കൽപ്പത്തിലാണ് ശാക്തേയർ കാളിയെ ആരാധിച്ചതെങ്കിലും ശൈവസങ്കല്പത്തിൽ പിന്നീടത് പാർവതിയുടെ പര്യായമായി തീരുകയായിരുന്നു.
ശൈവ വിശ്വാസപ്രകാരം മഹാദേവൻ  പാർവതിക്ക് ഉപദേശിച്ചു കൊടുക്കുന്ന യോനീതന്ത്ര പ്രകാരം യോനീപീഠം മാതൃത്വത്തിന്റെ, ശക്തിയുടെ പ്രതീകമാണ്.
അതുപ്രകാരം ലോകമാതാവായ ആദിപരാശക്തിയിൽ നിന്നത്രേ സകല സൃഷ്ടിയും ഉണ്ടായത്.
യോനീപീഠത്തിൽ ദശമഹാവിദ്യകൾ കുടികൊള്ളുന്നു എന്നാണ് താന്ത്രിക സങ്കല്പം.
ആർത്തവം ഭഗവതിയുടെ ചൈതന്യം അതിന്റെ പൂർണ്ണതയിൽ എത്തുന്ന പവിത്രമായ പ്രക്രിയയായി താന്ത്രികർ കരുതുന്നു.
ഇതിന്റെ പ്രതീകമായ ആരാധനാക്രമങ്ങളാണ് കാമാഖ്യാ ക്ഷേത്രത്തിൽ കാണപ്പെടുന്നത്.
ആഗ്രഹസാഫല്യത്തിനും  രോഗശമനത്തിനും പ്രത്യേകിച്ച് സ്ത്രീകളിൽ ഉണ്ടാകുന്ന ആർത്തവ സംബന്ധമായ, ഗർഭപാത്രവുമായി ബന്ധപ്പെട്ട രോഗങ്ങൾക്കും, അനപത്യത ദുഖത്തിലും, മഹാമാരിയിൽ നിന്ന് രക്ഷക്കും ഭക്തർ ഈ ക്ഷേത്രത്തിൽ ദർശനം നടത്താറുണ്ട്.
നിലവിലുള്ള ക്ഷേത്ര കെട്ടിടം 8 മുതൽ 17 നൂറ്റാണ്ടു കാലയളവിൽ നിർമ്മാണവും പുതുക്കലുകളും നടന്നിട്ടുള്ളതാണ്.
അമ്പുബാച്ചി മേളയാണ് ക്ഷേത്രത്തിലെ പ്രധാന ഉത്സവം.
ഈ വേളയിൽ ആസാമിൽ വിശ്വാസികൾ വ്രതം അനുഷ്ഠിക്കുന്നു.
ഈ ദിനങ്ങളിൽ കാമാഖ്യ രജസ്വലയാകുമെന്ന വിശ്വാസത്താൽ ക്ഷേത്രത്തിന്റെ വാതിലുകൾ അടയ്ക്കും.
അപ്പോൾ ഭഗവതി അത്യുഗ്രഭാവത്തിലേക്ക് മാറുന്നു എന്നാണ് വിശ്വാസം.
ഈ സമയത്ത് പൂജകളൊന്നും നടത്തില്ല.
അതോടെ ക്ഷേത്രത്തിന്റെ പരിസരത്ത് വൻ ആഘോഷം സംഘടിപ്പിക്കുകയും നാടിന്റെ നാനാദിക്കുകളിൽ നിന്നും വിശ്വാസികൾ നീലാചലിൽ എത്തിച്ചേരുകയും ചെയ്യുന്നു.
നാലാം ദിവസമാണ് ക്ഷേത്രത്തിന്റെ വാതിലുകൾ തുറക്കുന്നത്.
അന്നേ ദിവസം വിശേഷാൽ പൂജകൾ ആരംഭിക്കുന്നു.
പിന്നീട് കാർമ്മികൻ നൽകുന്ന ചുവന്ന തുണിയുടെ കഷണങ്ങളുമായാണ് ഭക്തർ മടങ്ങുന്നത്.
കാമാഖ്യയുടെ ആർത്തവരക്തം പുരണ്ടതെന്നു കരുതുന്ന ആ തുണിക്കഷണം അഭിവൃദ്ധിയുടെ വാഗ്ദാനമായി തീർഥാടകർ വിശ്വസിക്കുന്നു.
അവലംബങ്ങൾ സ്രോതസ്സുകൾ Kakati, Banikanta (1989) The Mother Goddess Kamakhya , Publication Board, Guwahati Sarkar, J. N. (1992) Chapter I: The Sources in The Comprehensive History of Assam, (ed H K Barpujari) Publication Board, Assam.
Gait, Edward (1905) A History of Assam പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2011-12-28 at the Wayback Machine .
Routes to Kamakhya Temple, Guwahati, Assam Sri Sri Kamakhya Temple: A Socio-Religious Perspective Archived 2012-05-09 at the Wayback Machine .
Kamakhya -  in Assam Kamakhya Temple, Guwahati, Assam Read Useful Details about Kamakhya temple,Assam Tantra Temples Story of Kamakhya Archived 2010-01-23 at the Wayback Machine .
Sri Kamakhya Mahavidya Mandir
കാമി
ഷിന്റോ മതവിഭാഗത്തിൽ ആരാധിക്കുന്ന ആത്മാക്കളോ പ്രതിഭാസങ്ങളോ ആണ് കാമി (Japanese: 神, [kaꜜmi]).
ഭൂപ്രദേശങ്ങളുടെ ഭാഗങ്ങളോ, പ്രകൃതിശക്തികളോ, ജീവികളോ ആകാം ഇത്.
മരിച്ചുപോയവരുടെ ആത്മാക്കളും കാമി ആണ്.
മിക്ക കാമി കളും ഒരു പ്രത്യേക ഗോത്രവർഗ്ഗങ്ങളുടെ പൂർവികരായി സങ്കൽപ്പിക്കപ്പെടുന്നു (ജീവിതത്തിൽ കാമി ആകാനുള്ള പ്രവർത്തികൾ ചെയ്തിരുന്നാലോ, മൂല്യങ്ങൾ ഉണ്ടാക്കിയാലോ മരണശേഷം അവർ കാമി ആയിതീരുന്നു).
സാധാരണയായി ശ്രേഷ്ഠരായ ചക്രവർത്തിമാർ കാമി ആകുന്നു വിശ്വസിക്കുന്നു.
ഷിന്റോ മതത്തിൽ കാമി പ്രകൃതിയിൽ ‍നിന്ന് വേറിട്ട ഒന്നല്ല, അവ പ്രകൃതിതന്നെയോ, പ്രകൃതിയിലെ വസ്തുക്കളോ ആണ്.
നന്മയും തിന്മയും ഇവയിലുണ്ടാകാം.
മൂസുബി (結び) യുടെ രൂപാന്തരമോ, പ്രപഞ്ചത്തെ ബന്ധിപ്പിക്കുന്ന ഊർജ്ജമോ മനുഷ്യരാശി മുന്നോട്ട് പോകുന്നതിന്റെ ഘടകമോ ആയി ഇവയെ കണക്കാക്കുന്നു.
ഈ ലോകത്ത് മറഞ്ഞുനിൽക്കുന്നവയും, നമ്മളിലൂടെതന്നെ നിലനിൽക്കുന്നവയുമാണ്  കാമി എന്ന് വിശ്വസിക്കപ്പെടുന്നു : ഷിൻകായ് (神界, "കാമികളുടെ ലോകം").
പേര് വന്ന വഴി അമാത്തെരസ്, ഷിന്റോ മതത്തിലെ പ്രധാന കാമി
ദൈവം, ദിവ്യത്വം, പ്രതിഷ്ഠ എന്നൊക്കെ അർത്ഥം വരുന്ന ജാപ്പനീസ് വാക്കാണ് കാമി .
മനസ്സ് (心霊),  ദൈവം (ゴッド), ദൈവത്വം  (至上者) , ഷിന്റോ മതത്തിൽ ആരാധിക്കുന്ന എല്ലാത്തിനെയും  വിവരിക്കാൻ ഈ വാക്ക് ഉപയോഗിക്കാറുണ്ട്.
പ്രധാനമായും പ്രതിഷ്ഠ കളെ വ്യാഖ്യാനിക്കാൻ കാമി എന്ന് ഉപയോഗിക്കുന്നു.
കാമി പോലെ സംസ്കൃതത്തിലെ ദേവൻ, ഹിബ്രുവിലെ എലോഹിം, എന്നിവയും ദൈവം എന്ന പദത്തെ വിവരിക്കാൻ ഉപയോഗിക്കുന്നു.
ചിലപ്പോൾ കാമി ഏകവചനവും, ബഹുവചനുമാകാറുണ്ട്.
ഏകവചനത്തിൽ കാമി (神) അല്ലെങ്കിൽ  സാമ എന്ന് ബഹുമാനാർത്ഥത്തിൽ കാമിസാമ  (神様) എന്ന് വിളിക്കുന്നു.
ബഹുവചനത്തിന് കാമിഗാമി എന്ന് പറയുന്നു.
ലിംഗം കാമിക്ക് ബാധകമല്ല.
പുരഷനായാലും, സ്ത്രീയായുലം രണ്ട് കാമി തന്നെയാണ്.
പുതിയ രീതി അനുസരിച്ച് മേഗാമി (女神) എന്ന് സ്ത്രീ കാമികളെ പറയാറുണ്ട്.
ഷിന്റോ മതത്തിന് പ്രത്യേക സ്ഥാപകരോ, ആദ്യകാല ലിപികളോ, ഇല്ല.
712 CE -യിൽ എഴുതപ്പെട്ട ജപ്പാന്റെ പുരാതന എഴുത്തുകളായ കോജിക്കി യിലും,  720 CE  യിൽ എഴുതപ്പെട്ട നിഹോൻഷോക്കി യിലും ജപ്പാന്റെ ആദ്യകാല വിശ്വാസങ്ങളെപറ്റി പ്രതിപാതിക്കുന്നുണ്ട്.
കോജിക്കിയിൽ വിവിധ കാമികളെ പറ്റിയും പരാമർശിക്കുന്നു.
പുരാധന ഷിന്റോ വിശ്വാസമനുസരിച്ച് കാമിക്ക് അഞ്ച് സവിശേഷതകളുണ്ട്.
കാമി രണ്ട് മനസ്സുകളാണ്.
അവയെ സ്നേഹിക്കുമ്പോൾ തിരിച്ചും അവ സ്നേഹിക്കുന്നു.
അല്ലാത്തപക്ഷം നാശം വിതക്കുന്നു.
പുരാതനമായി കാമിക്ക് രണ്ട് ആത്മാക്കളുണ്ട്.
ഒന്ന് വളരെ സൈമ്യമായതും ( നിഗി മിയാത്മ ), രണ്ടാമത്തേതിൽ  ആക്രോശമായതുമാണ്( ആര മിയാത്മ ).
യാമക്കാഗെ ഷിന്റോ യിൽ സന്തോഷവും, ( സാച്ചി മിയാത്മ ) നിഗുൂഢവുമായ ( കുഷി മിയാത്മ ) രണ്ട് ആത്മാക്കൾ കൂടിയുണ്ട്.
മനുഷ്യ ലോകത്തിന് അവരുടെ പുണ്യ സ്ഥലങ്ങളിലല്ലാതെ കാമി യെ കാണാനാകില്ല.
പ്രകൃതി പ്രതിഭാസങ്ങളായോ, അനുഷ്ടാനങ്ങളിലോ കാമിയെ കാണാം.
ഒരിടത്ത് എല്ലാകാലവും ഉണ്ടാകില്ല.
കോജിക്കിയിൽ 300 -ൽപ്പരം കാമികളെ രേഖപ്പെടുത്തിയിരിക്കുന്നു.
അവ ഓരോന്നിനും പ്രത്യേകം പ്രവർത്തികളുണ്ട്.
ഓരോ കാമിക്കും അവരെ സംരക്ഷിക്കാൻ രക്ഷാകർത്താക്കൾ ഉണ്ട്.
കാമി എന്നത് എല്ലായിപ്പോഴും മാറ്റങ്ങൾക്ക് വിധേയമാകുന്ന ആശയമാണ്, പക്ഷെ ജപ്പാനിൽ അവ ഇപ്പോളും നിലനിൽക്കുന്നു.
പണ്ട് കാമികളുടെ പങ്ക് പ്രധാനമായും  ആത്മാക്കളെ സംബന്ധിച്ചായിരുന്നു.
മലയും, കടലും കാമികളായിരുന്നു.
കൃഷി വന്നതോടുകൂടി മണ്ണും, കൃഷിയും കാമികളായി.
ആദ്യകാല കാമി മനുഷ്യ അനുഷ്ടാനങ്ങൾ അവരുടെ കൃഷിക്ക് നല്ല വിളവ് ലഭിക്കുന്നതിനായിട്ടായിരുന്നു.
ഇവ പിന്നീട് പുരാതന ചക്രവർത്തിമാരുടെ ശക്തി ബലവുമായി.
ഷിന്റോ മതത്തിൽ കാമിയുമായിട്ടുള്ള ഒരു പ്രധാന കഥയുണ്ട്.
ഷിന്റോ വിശ്വാസത്തിലെ കേന്ദ്ര കാമിയായ അമാത്തെരസ് തന്റെ പേരകുട്ടിയെ ഭൂമിയിലേക്ക് അവിടം ഭരിക്കാനായി പറഞ്ഞയക്കുന്നു.
കൂടെ മണ്ണിനെ വയലുകളുടെ സ്വർഗ്ഗമാക്കി (തക്കാമാഗാഹര) തീർക്കുന്ന  അഞ്ച് അരിമണികളും.
ആദ്യത്തെ രേഖപ്പെടുത്തിയ അനുഷ്ടാന ഉത്സവം എന്നത് നീനാമെ-സായ് ആണ്, തന്റെ മണ്ണിൽ നല്ല വിളവ് ലഭിക്കുവാനായി ചക്രവർത്തി തന്റെ പുതിയതായി വിളവെളുത്ത നെല്ല് കാണിക്ക വച്ചുകൊണ്ടുള്ള ഉത്സവമാണത്.
വർഷത്തിലൊരിക്കൽ നടക്കുന്നതാണിത്.
പുതിയ ചക്രവർത്തി വന്നപ്പോൾ ശക്തിക്കുവേണ്ടി ഒനാമെസായി എന്ന് പേരിൽ ഉത്സവം നടത്തി.
ഈ ഉത്സവവും പുതിയതായി വിളവെടുത്ത നെല്ല് കാണിക്കവച്ചുകൊണ്ടാണ്.
വിരുന്നും അതിനോടനുബന്ധിച്ച് നടത്തുന്നു.
സ്വയം ശുദ്ധീകരിക്കുന്ന ഒരു ആചാരം കഴിഞ്ഞാണ് ജനങ്ങൾ കാമിക്കുമുന്നിൽ വരുക.
കയ്യ് കഴുകളിൽ തുടങ്ങി, വെള്ളം കുടിക്കയും അതിൽ നിന്ന് കുറച്ച് പുറത്തേക്ക് കളയുകയും, അതിലൂടെ ഹൃദയം, മനസ്സ്, ആത്മാവ് എന്നിവ ശുദ്ധമാക്കൽ വരെ യാണ് ഈ ആചാരം.
അതുകഴിഞ്ഞാൽ കാമിയുടെ ശ്രദ്ധ പിടിച്ചുപറ്റുന്ന പ്രവർത്തികൾ ചെയ്യുന്നു.
ശേഷം തങ്ങളുടെ ആവശ്യങ്ങലോ, പ്രാർത്ഥനകളോ നടത്തിയശേഷം മുട്ടുകുത്തി രണ്ട് പ്രാവശ്യം വണങ്ങി, കൈകൊണ്ട് രണ്ട് പ്രവാശ്യം തപ്പുകൊട്ടിയതിനുശേഷം അവസാനത്തെ വണങ്ങലോടെ വിശ്വാസികൾ അവിടെനിന്നിറങ്ങുന്നു.
പ്രധാന കാമികൾ അമാതെരസ് ഒമികാമി, സൂര്യ മാലാഖ എബിസു, ഭാഗ്യത്തിന്റെ ഏഴ് ദൈവങ്ങളിൽ ഒന്ന് ഫുജിൻ, കാറ്റിന്റെ ദൈവം ഹാച്ചിമാൻ, യുദ്ധത്തിന്റെ ദൈവം ഇനാരി ഒകാമി, കൃഷിയുടെയും, അരിയുടെയും ദൈവം ഇസാനാഗി-നൊ-മികോതോ, ആദ്യത്തെ പുരുഷൻ ഇസാനാമി-നൊ-മികോതോ, ആദ്യത്തെ സ്ത്രീ കോതോവാമാറ്റ്സുകാമി, മൂന്ന് കാമികളിൽ പ്രാഥമികം ഒമോയികാനെ, ജ്ഞാനത്തിന്റെ പ്രതിഷ്ഠ സാറുതാഹിക്കോ ഒകാമി, ഭൂമിയുടെ  ദൈവം സൂസാനോ- നോ-മികോതോ, കടലിന്റെയും, കൊടുങ്കാറ്റിന്റേയും ദൈവം തെൻജിൻ, കവിതയുടെ ദൈവം റ്റ്സുക്കുയോമി, ചന്ദ്ര ദൈവം റെയ്ജിൻ, ഇടിയുടെയും, കൊടുങ്കാറ്റിന്റേയും ദൈവം റ്യൂജീൻ, കടലിന്റെയും കൊടുങ്കാറ്റിന്റെയും ജാപ്പനീസ് ഡ്രാഗൻ ദൈവം അവലംബം
കാമിക്രിസ്റ്റ ഇംഗ്ലീഷ് വിലാസം https://ml.wikipedia.org/wiki/Chamaecrista
ഫാബേസീ സസ്യകുടുംബത്തിലെ ഒരു ജനുസ് ആണ് കാമിക്രിസ്റ്റ (Chamaecrista) .
ഈ ജനുസിലെ അംഗങ്ങളെ സെൻസിറ്റീവ് പീ (sensitive pea) എന്നു വിളിക്കാറുണ്ട്.
പല അംഗങ്ങൾക്കും സസ്യങ്ങളുടെ പെട്ടെന്നുള്ള പ്രതികരണത്തിനുള്ള കഴിവുണ്ട്.
ഏതാണ്ട് 330 സ്പീഷിസുകൾ ഈ ജനുസിൽ ഉണ്ട്.
തെരഞ്ഞെടുത്ത സ്പീഷിസുകൾ Chamaecrista mimosoides Chamaecrista absus Chamaecrista bucherae (Mold.) Irwin Barneby ( Cuba ) Chamaecrista fasciculata Michx.
– Showy Partridge Pea Chamaecrista glandulosa (L.) Greene – Jamaican Broom Chamaecrista nictitans (L.) Moench Chamaecrista rotundifolia അവലംബം പുറത്തേക്കുള്ള കണ്ണികൾ Media related to Chamaecrista at Wikimedia Commons Chamaecrista എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കാമിനാന്റെസ് ഇംഗ്ലീഷ് വിലാസം https://ml.wikipedia.org/wiki/Caminandes ഫ്രാൻസെസ്കോ സിദ്ദി, കാമിനാന്റെസിന്റെ പ്രായോജകരിലൊരാൾ
ബ്ലെന്റർ അനിമേഷൻ സോഫ്റ്റ്‌വെയർ ഉപയോഗിച്ച് പുറത്തിറക്കിയ ഒരു കൂട്ടം സ്വതന്ത്ര അനിമേഷൻ ഹ്രസ്വചിത്രങ്ങൾ ആണു കാമിനാന്റെസ് .
ഇതുവരെ ഈ ശ്രേണിയിൽ 3 ചിത്രങ്ങൾ പുറത്തിറങ്ങി.
അന്റിസ് പർവതനിരയിലൂടെ നടക്കുക എന്നതാണു പേരിനർത്ഥം.
ചക് ജോൺസിന്റെ കാർട്ടൂണുകളെ അവലംബിച്ച് പൂർണ്ണമായും സ്വതന്ത്രസോഫ്റ്റുവെയറുകൾ ഉപയോഗിച്ചാണു നിർമ്മിച്ചിരിക്കുന്നത്.
പാറ്റഗോണിയയിലെ ഒരു ലാമയ്ക്ക് (Llama) അഭിമുഖീകരിക്കേണ്ട വിഷമങ്ങളാണു ചിത്രത്തിനാധാരം.
Caminandes 1: Llama Drama (2013) Caminandes 2: Gran Dillama (2013) Caminandes 3: Llamigos (2016) ഹ്രസ്വചിത്രങ്ങൾ Caminandes 1: Llama Drama (2013) Caminandes 2: Gran Dillama (2013) Caminandes 3: Llamigos (2016)
കാമാഠിപുര ഇംഗ്ലീഷ് വിലാസം https://ml.wikipedia.org/wiki/Kamathipura ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.